open-index/open-wikipedia-markdown huggingface dataset:
నిష్కలంక్ మహాదేవ్ ఆలయం

**నిష్కలంక్ మహాదేవ్ ఆలయం**  గుజరాత్  లోని భావ్‌నగర్ సమీపంలోని సముద్రం లోపల వున్న శివాలయం. సాధారణంగా హిందూ ఆలయాలు కొండల్లోనూ, నదీ తీరంలోను, సముద్రం తీరంలోను, వుంటాయి.  కానీ ఈ ఆలయం సముద్రంలో ఉంది.

నిష్కలంక్ మహా దేవ్ ఆలయం గుజరాత్ లోని భావ్ నగర్ కి 23 కిలో మీటర్ల దూరంలో, అరేబియా సముద్ర తీరంలో కొలియాక్ గ్రామం వున్నది. అక్కడ సముద్ర తీరంలోపల మూడు కిలోమీటర్ల దూరంలో వెలసింది. ఈ ఆలయంలోని శివుడిని ఎప్పుడు పడితే అప్పుడు దర్శించుకునే వీలుండదు.  ఎందుకంటే రాత్రి ఎనిమిది గంటల ప్రాంతంలో ఆ ఆలయం నుండి  మూడు కిలో మీటర్ల ముందు వరకు ఉధృతమైన అలలు వచ్చేస్తాయి.  దాంతో ఆ గుడి సముద్రంలో మునిగి పోతుంది. అప్పుడు గుడి ఆనవాళ్లు కూడ కనబడవు.  మధ్యాహ్నం ఒంటి గంట ప్రాంతంలో నిదానంగా అలలు వెనక్కి వెళ్లిపోవడంతో గుడి బయటికి కనబడుతుంది.  ఈ దృశ్యాన్ని చూడడానికే భక్తులు సముద్ర తీరానికి వస్తారు.

## స్థల పురాణం
మహా భారత యుద్ధంలో పాండవులు గెలిచినా వారికి దాయాదులను చంపిన పాపం చుట్టుకుంటుంది. దాంతో ఆ పాపం నుండి విముక్తి పొందడానికి శ్రీకృష్ణుడిని శరణు కోరగా   శ్రీకృష్ణుడు  'ఒక నల్లని ఆవుకు నల్లని జండా కట్టి అది ఎంత దూరం వెళితే అంత దూరం వెళ్లమని, ఎప్పుడైతే ఆ ఆవూ, జండా రెండు తెల్లగా మారతాయో అప్పుడు ఆ పాపం నుంచి ముక్తి లభిస్తుందని ' చెప్తాడు.  ఆ మేరకు పాండవులు రోజులతరబడి ఆ ఆవు వెంట నడిచి వెళతారు.  చివరికి కొలియాక్ గ్రామం సరిహద్దుల్లో అరేబియా సముద్ర తీరానికి చేరగానె ఆవు, జెండా తెల్లగా మారిపోతాయి.  ఆ ప్రాంతంలో పాండవులు శివనామం జపిస్తూ ఘోర తపస్సు చేయగా అప్పుడు శివుడు ఆ పంచ పాడవులకు ఒక్కొక్కరి ఎదుట ఒక్క స్వయంభూ శివలింగంగా అవతరిస్తాడు.  ఆనందంతో పాండవులు ఆ అయిదు లింగాలకుపూజలు నిర్వహించి ఆలయాన్ని నిర్మిస్తారు. ఆ విధంగా పాండవులకు కళంకాలు తొలిగిపోగా  ఆ ప్రదేశమే నిష్కలంక్ మహాదే వాలయంగా ప్రసిద్ధి పొందిందని పురాణ గాధ.
## దైవ దర్శనం
ఉదయం పది గంటలకే భక్తులు సముద్ర తీరానికి వస్తారు.  రానురాను అలల ఉదృతి తగ్గగానే మెల్లమెల్లగా జెండాతో ఓ స్తూపము, ఐదు శివలింగాలు దర్శనమిస్తాయి. అప్పుడు భక్తులు వెళ్లి ఆ లింగాలకు పూజలు చేస్తారు. అమావాస్య, పౌర్ణమి రోజుల్లో,  మహా శివరాత్రి రోజుల్లో ప్రత్యేక పూజలు నిర్వహిస్తారు భక్తులు. మరణించిన తమ పెద్దల అస్తికలను అక్కడ సముద్రంలో కలిపితే వారి అత్మ శాంతిస్తుందని భక్తుల విశ్వాసం. అందుకోసం జనాలు ఎక్కువ సంఖ్యలో వస్తుంటారు.
## వెళ్ళే మార్గం
సికింద్రాబాద్ నుండి వెళ్లే  భావనగర్ ఎక్స్‌ప్రెస్  లో భావనగర్ చేరి అక్కడి నుండి బస్సులు, ఆటోలు, టాక్సీల ద్వారా కొలియాక్ వెళ్లి స్వామిని దర్శనం చేసుకోవచ్చు.

## మూలాలు



వర్గం:గుజరాత్
వర్గం:శివాలయాలు
వర్గం:గుజరాత్ పర్యాటక ప్రదేశాలు
కృష్ణన్ - పంజు

**ఆర్.కృష్ణన్** (1909–1997), **ఎస్.పంజు** (1915–1984), జంటగా **కృష్ణన్ - పంజు** పేరుతో పిలువబడే భారతీయ సినిమా దర్శకులు. ఈ జంట హిందీ, దక్షిణ భారతీయ భాషలలో 50 చిత్రాలకు పైగా దర్శకత్వం వహించారు.

## జీవిత విశేషాలు
ఆర్.కృష్ణన్ తమిళనాడు రాష్ట్ర రాజధాని చెన్నై పట్టణంలో 1909, జూలై 18న జన్మించాడు. మొదట్లో ఇతడు కోయంబత్తూరులోని పక్షిరాజా స్టూడియో (అప్పట్లో కందన్ స్టూడియోగా పిలువబడేది) లో లాబొరేటరీ ఇన్‌ఛార్జిగా పనిచేశాడు. ఇతని కుమారుడు కె.సుభాష్ కూడా చలనచిత్ర దర్శకుడుగా పనిచేశాడు.

ఎస్.పంజు అసలు పేరు పంచాపకేశన్. ఇతడు కుంభకోణం సమీపంలోణి ఉమయాల్ పురంలో 1915, జనవరి 24న జన్మించాడు. ఇతడు దర్శకుడిగా మారడానికి పూర్వం పి.కె.రాజాశాండో వద్ద సహాయ ఎడిటర్‌గా, ఎల్లిస్ ఆర్. దంగన్ వద్ద సహాయ దర్శకునిగా పనిచేశాడు. ఇతడు పంజాబి పేరుతో కొన్ని సినిమాలకు ఎడిటర్‌గా పనిచేశాడు.

## వృత్తి
వీరిరువురూ కందన్ స్టూడియోలో పి.కె.రాజా శాండో దర్శకత్వం వహించిన *మనునీధి చోళన్* (1942) అనే తమిళ సినిమాలో పనిచేశారు. ఆ సమయంలో వీరిరువురూ మంచి మిత్రులుగా మారారు. వీరి పనితనాన్ని గమనించి రాజాశాండో తన తరువాతి ప్రాజెక్టు *పూంపావై* వీరికి ఆప్పజెప్పాడు. ఆ విధంగా పూంపావై (1944) దర్శకులుగా ఈ జంట మొదటి చిత్రం అయ్యింది. 1947లో ఈ జంట *పైతియక్కరన్* అనే సినిమాకు దర్శకులుగా పనిచేశారు. 1949లో వీరు మిష్టర్ డీడ్స్ గోస్ టు టౌన్ అనే అమెరికన్ రొమాంటిక్ కామెడీ సినిమా ప్రేరణతో *నల్లతంబి* అనే సినిమాను తీశారు. ఆ సినిమాకు సి.ఎన్.అన్నాదురై స్క్రిప్ట్ వ్రాశాడు. ఇది అతని మొదటి సినిమా. తరువాతి కాలంలో ఇతడు తమిళనాడు ముఖ్యమంత్రిగా పనిచేశాడు. 1952లో వీరు దర్శకత్వం వహించిన *పరాశక్తి* సినిమాకు తమిళనాడుకు మరో ముఖ్యమంత్రిగా పనిచేసిన ఎం.కరుణానిధి సంభాషణలు వ్రాశాడు. వీరు *భాభీ*, *షాదీ* వంటి హిందీ సినిమాలు కుడా దర్శకత్వం వహించారు. వీరికి 1960లో కలైమామణి పురస్కారం లభించింది.

## మరణాలు
1984, ఏప్రిల్ 6వ తేదీన ఎస్.పంజు చెన్నైలో మరణించాడు. పంజు మరణం తర్వాత కృష్ణన్ ఏ సినిమాను తీయలేదు. అతడు 1997, జూలై 15వ తేదీన మరణించాడు.

## ఫిల్మోగ్రఫీ

## మూలాలు

## బయటి లింకులు
* 
* 

వర్గం:భారతీయ సినిమా దర్శకులు
వర్గం:హిందీ సినిమా దర్శకులు
వర్గం:తమిళ సినిమా దర్శకులు
వర్గం:కన్నడ సినిమా దర్శకులు
వర్గం:తెలుగు సినిమా దర్శకులు
జాతీయ కౌగిలింత‌ల దినోత్స‌వం

**జాతీయ కౌగిలింత‌ల దినోత్స‌వం** ప్రతి సంవత్సరం జనవరి 21న జరుగుతుంది. ఇది కౌగిలి లేదా కౌగిలింత అనే సాంఘిక ప్రక్రియను ప్రోత్సహించేందుకు ఉద్దేశించినది.

## చరిత్ర
మొదటిసారి 1986 జనవరి 21, 1986 న అమెరికాలోని మిచిగాన్ లోని క్లియోలో జరుపుకున్నారు. ఆస్ట్రేలియా, కెనడా, ఇంగ్లాండు, జర్మనీ, పోలాండ్లలో ఈ సాంప్రదాయం కొనసాగుతుంది. జాతీయ కౌగిలింత దినోత్సవం యొక్క ఉద్దేశం ప్రతి ఒక్కరినీ కుటుంబ సభ్యులను, స్నేహితులను  కౌగిలించుకునేలా ప్రోత్సహించడం.

## మూలాలు

వర్గం:దినోత్సవాలు
వైకుంఠం

వైకుంఠం **హిందూ దేవుడైన [[విష్ణువు|విష్ణుమూర్తి]] ఆవాసం. దీనికి విష్ణులోకం అని కూడా పేరు.**  విష్ణుమూర్తి హిందూమతంలోని త్రిమూర్తులలో ఒక దైవం. వైకుంఠంలో పాల సముద్రం మధ్యన ఆదిశేషునిపై విష్ణుమూర్తి లక్ష్మీ సమేతంగా  ఉంటాడు. వైకుంఠం పరమపదం, అది సమస్త లోకాల కంటే పైన ఉంటుంది, దానికి ఆవల మరింకేమీ లేదని శ్రీమద్రామానుజులు ప్రవచించారు. వైకుంఠానికి జయ విజయులు ద్వార పాలకులు.  

వైకుంఠం 2,62,00,000 యోజనాల దూరంలో, సత్యలోకానికి (బ్రహ్మలోకం) ఆవల మకరరాశిలో ఉంటుంది. విశ్వానికి దక్షిణాగ్రం విష్ణుమూర్తి నేత్రమనీ, అక్కడి నుండే విష్ణువు విశ్వాన్ని పాలిస్తూంటాడనీ ఒక భావన.

ఋగ్వేదం ఇలా చెబుతోంది:

(దేవతలు సదా విష్ణుధామమైన పరమ పదం వైపు చూస్తూ ఉంటారు), 



## మూలాలు

వర్గం:వైష్ణవ మతం
వర్గం:వైష్ణవ దివ్యక్షేత్రాలు
కట్టమంచి బాలకృష్ణారెడ్డి

కట్టమంచి బాలకృష్ణా రెడ్డి  వ్యవసాయ ధారుడు, వ్యాపార వేత్త, రచయిత.  

## జీవిత విశేషాలు
అతను చిత్తూరు పట్టణంలో 1939 ఆగస్టు  7 న జన్మించారు, వీరి తల్లిదండ్రులు,  పొన్నెమ, కట్టమంచి మునస్వామి రెడ్డి. ఇతను ఎం.ఎస్సీ వరకు చదివాడు.

## రచనలు
ఇతను ఈనాడు, ఆంధ్రపత్రిక, ఆంధ్ర జ్యోతి లకు విలేఖరిగా పనిచేశాడు.  'తొలకరి ' పత్రికకు సంపాదకుడుగా పనిచేశాడు. తొలకరి లో కొన్ని కథలు, వివిధ పత్రికలలో వ్యాసాలు వ్రాశాడు. అంతేగాక  'యూరప్ జ్ణాపకాలు7, మధురమైన మామిడి, ఆపది రోజులు, కొన్ని కలలు కొన్ని జ్ఞాపకాలు, 9+5 = 14 రోజులు మా కేరళ పర్యటన  వంటి కొన్ని పుస్తకాలను ప్రచురించాడు. 
## అభిరుచులు
తెలుగు సాహిత్యపఠనం, తెలుగు భాషాభివృద్ది, బౌద్ధం పట్ల ఆసక్తి, కోళ్ళు, పండ్ల పరిశ్రమ అభివృద్ధి, వ్వవసాయం వంటివి ఇతని అభిరుచులు. 
## పొందిన గౌరవాలు
* గౌరవ అద్యక్షులు - చిత్తూరు జిల్లా  రచయితల సంఘం.
* గౌరవ అద్యక్షులు -  చిత్తూరు జిల్లా పండ్ల పరిశ్రమ సంఘం.
* అధ్యక్షులు - చిత్తూరు జిల్లా వ్వవసాయదారుల సేవా సంఘం.
## మూలాలు

*https://web.archive.org/web/20190902042932/https://www.eenadu.net/districts/mainnews/219003347/Chittoor/19/2
*https://www.eenadu.net/districts/news/76161/Chittoor/1900/2
*https://www.eenadu.net/districts/mainnews/132324/Chittoor/19/2

వర్గం:1939 జననాలు
పి.ఇ.ఎస్. వైద్య కళాశాల

**పి.ఇ.ఎస్. ఇన్స్టిట్యూట్ ఆఫ్ మెడికల్ సైన్సెస్ అండ్ రీసెర్చ్** (**PESIMSR**) భారతదేశంలోని ఆంధ్రప్రదేశ్ లోని కుప్పం పట్టణంలో గల వైద్య కళాశాల. ఇది 2003 లో స్థాపించబడింది. దీనిని అప్పటి రాష్ట్రపతి ఏ.పి.జె. అబ్దుల్ కలామ్, ముఖ్యమంత్రి ఎన్. చంద్రబాబు నాయుడు ప్రారంభించారు. ఇది విజయవాడలోని ఎన్టీఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది. మెడికల్ కాలేజీని పీపుల్స్ ఎడ్యుకేషన్ సొసైటీ నిర్వహిస్తుంది. ఈ కళాశాలకు మెడికల్ కౌన్సిల్ ఆఫ్ ఇండియా ఆమోదం తెలిపింది.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
కారందోశ (సినిమా)

**కారందోశ** 2016, డిసెంబరు 30న విడుదలైన తెలుగు హాస్య నేపథ్య చలనచిత్రం. వీణా వేదిక ప్రొడక్షన్స్ ప్రైవేట్ లిమిటెడ్ పతాకంపై గాజులపల్లి త్రివిక్రమ్ దర్శకత్వం వహించిన ఈ చిత్రంలో శివకుమార్ రామచంద్రపు, వై. కాశీ విశ్వనాథ్, సూర్య శ్రీనివాస్ తదితరులు నటించారు. జాతీయ ఉత్తమ ఎడిటర్ పురస్కారం పొందిన సురేష్ ఈ చిత్రానికి ఎడిటింగ్ చేశాడు. చివరి సన్నివేశాల్లో సరదాగా, మంచి భావోద్వేగాలతో ఉన్న డైలాగ్స్ సినిమాకు ప్రత్యేక ఆకర్షణగా నిలిచాయి.

## కథా సారాంశం
వేమ‌న (శివ‌ రామ‌చంద్ర‌వ‌ర‌పు), ర‌వి (సూర్య‌శ్రీనివాస్‌), బ‌లి (అనిల్‌) ఒకే గదిలో కలిసివుంటారు. క‌ష్ట‌డితేనే మ‌నిషికి గుర్తింపు వ‌స్తుంద‌ని న‌మ్మే వ‌క్తి ర‌వి, ఉద్యోగం చేసుకుంటుంటాడు. వేమ‌న మాత్రం ఏదో ఒక‌టి చేసి ఎదిగిపోవాల‌నుకునే వ్య‌క్తి. బ‌లి ఏ క‌ష్టం లేకుండా కాలం గ‌డిపేస్తుంటాడు. ఈ ముగ్గురు స్నేహిత‌ఉలు జీవితాలు ఎలాంటి మ‌లుపులు తీసుకుంద‌ని సినిమా క‌థ‌.

## నటవర్గం
* శివకుమార్ రామచంద్రపు (వేమన)
* సూర్య శ్రీనివాస్ (రవి)
* అనిల్ మాకిరెడ్డి (బలి)
* వంకాయల సత్యనారాయణమూర్తి (సత్యనారాయణ)
* వై. కాశీ విశ్వనాథ్ (ట్రాన్స్పోర్ట్ ఆఫీస్ యజమాని)
* చందన (వాణి)
* అడబాల (పుచుకో)

## సాంకేతికవర్గం
* దర్శకత్వం: త్రివిక్రమ్ గాజులపల్లి
* నిర్మాత: వీణా వేదిక ప్రొడక్షన్స్ ప్రైవేట్ లిమిటెడ్
* సంగీతం: సిద్ధార్థ్ వాకిన్స్‌
* నేపథ్య సంగీతం: దేవ్ గురు
* పాటలు: శ్రీరామ్ సాంజీ
* ఛాయాగ్రహణం: రాజా భట్టాచార్జీ
* కూర్పు: సురేష్

## పాటలు

## మూలాలు

## ఇతర లంకెలు
*
* 
* వెబ్సైట్

వర్గం:2016 తెలుగు సినిమాలు
వర్గం:తెలుగు హాస్య సినిమాలు
చల్ మోహన రంగా (అయోమయ నివృత్తి పేజీ)

**చల్ మోహన రంగా** పేరుతో ఉన్న వ్యాసాల లింకులు
* చల్ మోహన రంగా (1938)
* చల్ మోహన రంగా (1978)
* చల్‌ మోహన రంగా (2018)
లడఖ్

**లడఖ్,** భారతదేశంలోని ఒక కేంద్ర పాలిత ప్రాంతం. ఇది హిమాలయశిఖరాల మధ్య ఉన్న పీఠభూమి. బౌద్ధ మతస్తులు ఎక్కువగా ఉన్నందున దీనిని "చిన్న టిబెట్" అంటారు. లేహ్ ఇక్కడి ప్రధాన పట్టణం. లడఖ్ లో బౌద్ధ మతస్తులు ఎక్కువమంది విస్తరించి ఉన్నారు. ఇది 2019 వరకు జమ్మూ కాశ్మీర్ రాష్ట్రంలో ఒక ప్రాంతంగా ఉండేది. 2019 ఆగష్టులో భారత పార్లమెంటు 2019 అక్టోబరు 31 నుండి లడఖ్ ను జమ్మూ కాశ్మీరు నుండి విడగొట్టి ప్రత్యేక కేంద్ర పరిపాలనా ప్రాంతంగా ప్రకటించింది.

## భౌగోళిక స్థితి
సముద్ర మట్టానికి 3 నుండి 6 అడుగుల ఎత్తులో లడఖ్ ఉంది, కాశ్మీర్ నుండి సులభంగా చేరుకోవచ్చు. శ్రీనగర్ నుండి లడఖ్ వరకు రహదారిని నిర్మించారు. ఈ మార్గం సంవత్సరానికి ఆరు నెలలు హిమపాతం కప్పబడి ఉంటుంది. జన్స్కార్ ఈ ప్రాంతంలోని ప్రధాన నది. ఈ నదికి ఉపనదులున్నాయి.ఉష్ణోగ్రత పరిధులు వేసవిలో 3 నుండి 35&nbsp;°C వరకు ఉంటాయి. అలాగే శీతాకాలంలో కనిష్టాలు -20 నుండి -35&nbsp;°C వరకు ఉంటాయి.

## రవాణా
thumb|300x300px
లడఖ్‌లో సుమారు 1,800 కి.మీ. (1,100 మైళ్ళు) రోడ్లు ఉన్నాయి, వీటిలో 800 కి.మీ. (500 మైళ్ళు).  లడఖ్‌లోని మెజారిటీ రహదారులను బోర్డర్ రోడ్స్ సంస్థ చూసుకుంటుంది. లేహ్ లో కుషోక్ బకులా రింపోచీ అనే విమానాశ్రయం ఉంది, దీని నుండి ఢిల్లీకి&nbsp;ప్రతిరోజు విమానాలు నడుస్తాయి. అలాగే&nbsp;శ్రీనగర్, జమ్మూలకు వారానికి ఒకటి చొప్పున విమానాలు ఉన్నాయి

## జనాభా

## జిల్లాలు
భారతదేశంలోని లడఖ్ కేంద్ర భూభాగం ప్రాంతం. లడఖ్ లో రెండు జిల్లాలు ఉన్నాయి. 2019 అక్టోబరు 31 వరకు, ఈ జిల్లాలు జమ్మూ కాశ్మీర్‌లో భాగంగా ఉండేవి.

## అక్షరాస్యత
2001 జనాభా లెక్కల ప్రకారం, లేహ్ జిల్లాలో మొత్తం అక్షరాస్యత 62% (మగవారికి 72%, ఆడవారికి 50%), కార్గిల్ జిల్లాలో 58% (మగవారికి 74% , ఆడవారికి 41%).

## రాజకీయాలు

**లడఖ్ రాజకీయాలు** భారత-పరిపాలన కేంద్రపాలిత ప్రాంతం లడఖ్‌లో ప్రజాస్వామ్య సెటప్‌లో అమలు చేయబడతాయి. లడఖ్ అటానమస్ హిల్ డెవలప్‌మెంట్ కౌన్సిల్, లేహ్ లడఖ్ అటానమస్ హిల్ డెవలప్‌మెంట్ కౌన్సిల్, కార్గిల్ లడఖ్ లోక్‌సభ నియోజకవర్గంతోపాటు ఉన్నాయి. భారత జాతీయ కాంగ్రెస్, భారతీయ జనతా పార్టీ ప్రధాన రాజకీయ పార్టీలుగా ఉన్నాయి. లడఖ్ బౌద్ధ సంఘం, ఇమామ్ ఖోమేని మెమోరియల్ ట్రస్ట్, అంజుమాన్-ఎ-జమియాత్-ఉల్-ఉలమా అస్నా అషారియా వంటి లడఖీ మతపరమైన సంస్థలు కూడా ప్రధాన ప్రభావాలను కలిగి ఉన్నాయి.

## చిత్రమాలిక

దస్త్రం:Hemismonastery6.jpg|లడఖ్ మహిళలు
దస్త్రం:Leh, Trees, Ladakh, India.jpg|లేహ్ సమీపంలో హిమాలయాల ముందు చెట్లు.


## ఇవి కూడా చూడండి

* లడఖ్ పర్వత శ్రేణి
* కర్ష మఠం

## మూలాలు

## వెలుపలి లంకెలు

వర్గం:లడఖ్
వర్గం:భారతదేశ రాష్ట్రాలు, ప్రాంతాలు
జి.ఎస్.ఎల్. వైద్య కళాశాల

**జిఎస్ఎల్ వైద్య కళాశాల** (**జిఎస్ఎల్ మెడికల్ కాలేజ్ & హాస్పిటల్**) భారతదేశంలోని ఆంధ్రప్రదేశ్లోని రాజమండ్రిలో గల ఒక ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది విజయవాడలోని ఎన్.టి.ఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
భద్రకాళి చెరువు

**భద్రకాళి చెరువు**  తెలంగాణ రాష్ట్రం, వరంగల్లులో ఉన్న చెరువు. భద్రకాళి దేవాలయంకు ఎదురుగా ఉన్న ఈ చెరువును కాకతీయ రాజు గణపతి దేవుడు నిర్మించాడు. ఇది వరంగల్లు నగర ప్రజలకు తాగునీటిని అందిస్తుంది.

 

## చరిత్ర
రాజ్య ప్రజలకు తాగునీటి సమస్యను తీర్చేందుకు కాకతీయ రాజు గణపతి దేవుడు కాలంలో ఈ చెరువు నిర్మించబడింది. ఈ చెరువుకు దిగువ మానేరు డ్యామ్ నుండి నీరు పంపింగ్‌ చేయబడుతుంది. అందువల్ల ఏడాది మొత్తం భద్రకాళి చెరువులో నీరు ఉంటుంది.

తెలంగాణ ప్రభుత్వం ఈ చెరువుకున్న మట్టిచెరువు కట్టను అభివృద్ధిచేసి భద్రకాళి బండ్ నిర్మించి, బండ్‌పై ఆర్చీలను నిర్మించింది. ఉదయం, సాయంత్రం వేళల్లో నడకకు వచ్చేవారికి ఎంతో ఉపయోగకరంగా ఉండుందుకు రాష్ట్రంలో ఎక్కడా లేని విధంగా మొదటిసారిగా భద్రకాళి బండ్‌పై సింథటిక్ వాకింగ్ ట్రాక్ ఏర్పాటు చేయబడింది. గ్రీనరీ, పూలమొక్కలు, స్టోన్‌ రివిట్‌మెంట్‌, నాలుగు వైపులా ఆకట్టుకునే స్వాగత ద్వారాలు, ఓరుగల్లు ఘనచరిత్ర ఉట్టిపడేలా రాతి స్తంభాలు, అంతర్గత రోడ్లు, వాటర్‌ ఫౌంటెన్‌ నిర్మించబడ్డాయి.

## పర్యాటక ప్రాంతంగా
పెద్ద జియో-బయోడైవర్శిటీ కల్చరల్ పార్కుగా అభివృద్ధి చేయబడి, విహార ప్రదేశాలు, చారిత్రక గుహలు, వంతెనలు వంటివి నిర్మించబడ్డాయి. *హెరిటేజ్ సిటీ డెవలప్‌మెంట్ అండ్ ఆగ్మెంటేషన్ యోజన* పథకంలో భాగంగా చెరువుకట్టను సుందరీకరించి, మినీ ట్యాంక్‌బండ్‌లా మార్చారు.

## ఇతర వివరాలు
* విజయదశమి రోజున భద్రకాళి చెరువులో తెప్పోత్సవాన్ని నిర్వహిస్తారు 2019, అక్టోబరు 9న విజయదశమి సందర్భంగా నిపుణులచే రూపొందించబడి విజయవాడ నుంచి వచ్చిన తెప్పోత్సవ పడవలో  హంస వాహనంపై భద్రకాళీ భద్రేశ్వరులకు జలక్రీడోత్సవం, తెప్పోత్సవం నిర్వహించారు.
* ఈ చెరువులో సుమారు 1,300 ఏళ్ల నాటి అనగా కాకతీయుల కాలం కంటే పూర్వం నాటి గణపతి, శివలింగంతోపాటు మరికొన్ని శిల్పాలు బయల్పడ్డాయి. చెరువులో ఉన్న రెండు పెద్ద బండరాళ్లలో పైన ఉన్న బండరాయిపై వికసిత పద్మంలో కూర్చున్న ఐదు అడుగుల ఎత్తుతో ఉన్న వినాయకుడి విగ్రహం, కిందవున్న మరో బండరాయిపై శివలింగం, నంది, వినాయకుడు, సూర్యుడు, మహిషాసురమర్ధిని, విష్ణు శిల్పాలు ఉన్నాయి.

## మూలాలు

వర్గం:తెలంగాణ జలాశయాలు
వర్గం:వరంగల్ జిల్లా పర్యాటక ప్రదేశాలు
వర్గం:తెలంగాణ చెరువులు
మీర్‌పేట నగరపాలక సంస్థ

**మీర్‌పేట నగరపాలక సంస్థ** తెలంగాణ రాష్ట్రంలో కొత్తగా ఏర్పడిన పట్టణ స్థానిక సంస్థలో ఇది ఒకటి. ఇది హైదరాబాదు మహా నగరపాలక సంస్థ, బడంగ్‌పేట నగర పంచాయతీ, జిల్లెలగూడ పురపాలక సంఘం సరిహద్దులను పంచుకుంటుంది. దీని చుట్టూ మిథాని, బిడిఎల్, డిఆర్‌డిఎల్, ఆర్‌సిఐ వంటి అనేక ప్రతిష్ఠాత్మక కేంద్ర ప్రభుత్వ రక్షణ విభాగాలు ఉన్నాయి.ఈ సంస్థలకు సంబంధించిన ఉద్యోగులు మీర్‌పేట్ మునిసిపాలిటీ ప్రాంతంలో నివసించడానికి ఇష్టపడతారు.గత దశాబ్దంలో చాలా మంది నివాసితులు భారతదేశంలోని వివిధ ప్రాంతాల నుండి వలస వచ్చినందున దీనిని "మినీ ఇండియా" అని పిలుస్తుంటారు.ఇది తెలంగాణ రాష్ట్రంలో అత్యధిక వృద్ధి రేటు నమోదు చేసిన స్థానిక సంస్థ. పట్టణ, గ్రామీణ జనాభా కలయికతో మధ్యతరగతి ప్రజలు నివసించుచున్న ప్రాంతాలలో ఇది ఒకటి.ఇది కార్పొరేషన్‌ ఏర్పాటుగా నిర్ణయం చేయుటపై తొలుత నిరసన వ్యక్తం చేసారు.

## మేయర్ , డిప్యూటీ మేయర్
2020లో జరిగిన సాధారణ ఎన్నికలలో మేయరు పదవికి (ఎస్.టి. జనరల్) తెలంగాణ రాష్ట్ర సమితికి చెందిన ముధావత్ దుర్గ ఎన్నికయ్యారు.అలాగే డిప్యూటీ మేయరు పదవికి తీగల విక్రమ్ రెడ్డి (ఇండిపెండెంట్) ఎన్నికయ్యారు.

## వార్టులు, కార్పోరేటర్లు
నగరపాలక సంస్థను 2020 సాధారణ ఎన్నికలకు మొత్తం 46 వార్డులుగా విభజించారు.

## మూలాలు

## వెలుపలి లంకెలు

వర్గం:తెలంగాణ నగర పాలక సంస్థలు
కోట గుళ్ళు

**కోట గుళ్ళు** తెలంగాణ రాష్ట్రం, జయశంకర్ భూపాలపల్లి జిల్లా, ఘనపూర్ మండల కేంద్రమైన ఘణపూర్ లో ఉన్న గుళ్ళు. కాకతీయ కాలంలో నిర్మించబడిన ఆలయ సముదాయంలో వివిధ పరిమాణాల్లో ఉన్న 22 గుళ్ళను *కోట గుళ్ళు* అంటారు. ఇవి కాకతీయుల కళా వైభవాన్ని తెలియజేస్తున్నాయి.

## చరిత్ర
సా.శ. 1199-1260 మధ్యకాలంలో కాకతీయ సామ్రాజ్యాన్ని పరిపాలించిన గణపతి దేవుడు సా.శ. 1213లో ఈ కోట గుళ్ళను నిర్మించాడు. గణపురం గ్రామానికి ఈశాన్య దిక్కున ఉన్న మట్టికోటలో ఈ గుళ్ళు ఉండటంవల్ల కోట గుళ్ళు అనే పేరు వచ్చింది.

రామప్ప దేవాలయం నిర్మించిన కాకతీయ సైన్యాధక్షుడు రేచర్ల రుద్రరెడ్డి మూడో కుమారుడు గణపురం సామంతుడైన గణపతిరెడ్డి ఆధ్వర్యంలో ఇది నిర్మించబడింది.

## నిర్మాణం
కాకతీయులు శైవ మతాభిమానులు అయినప్పటికీ కేశవ భేదాన్ని చూపించకుండా ఈ ఆలయాలను నిర్మించారు. కోట గుళ్ళ సముదాయం చుట్టూ రాతిగోడలతో ప్రాకారం నిర్మించబడింది. ఈ గుళ్ళలో గణపేశ్వరాలయం అనే శివాలయం ప్రధానమైనది, ఆకర్షణీయమైనది. ఇందులో సర్పధారియై ఢమరుకాన్ని వాయిస్తున్న పరమశివుని నిలువెత్తు విగ్రహం చెక్కబడి ఉండడంతోపాటు సభామండపాలు ప్రధానాకర్షణగా నిర్మించబడ్డాయి. అంతేకాకుండా ఓరుగల్లుపై దాడిచేసిన దేవగిరి మహారాజును కాకతీయ అష్టమ చక్రవర్తి రాణి రుద్రమదేవి 15రోజుల యుద్ధంలో ఓడించినందుకు గుర్తుగా గజకేసరిలో సగం మనిషి, సగం సింహం రూపం ఏనుగు మీద స్వారీ చేస్తున్నట్లు, గుఱ్ఱం తల - సింహం నడుముతో ఏనుగుమీద స్వారీ చేస్తున్నట్లు యుద్ధ విజయ చిహ్నాలు చెక్కబడ్డాయి. ప్రధానాలయానికి ఉత్తరం దిక్కున ప్రధానాలయం నమూనాలో మరో శివాలయం నిర్మించబడింది.

దీర్ఘాకృతి శివలింగ నక్షత్రకారం పానఘట్టంపై కొలువై ఉన్నట్లు కనపడడంతోపాటు ఆలయ గుర్భగుడి ముఖద్వారంపైన చండిక, త్రిముఖ బ్రహ్మ, పంచముఖ గరుత్మంతుడు, నందీశ్వరుడు, గిరిజా కళ్యాణం, మహావిష్ణువు ఉట్టిపడేట్లు చిత్రీకరించారు. దీని కింద లక్ష్మిదేవి తామర పువ్వు పై కూర్చోగా రెండువైపులా ఏనుగులు తొండాలతో సంయుక్తంగా కలశం పట్టుకుని ఉన్న ఈ విగ్రహం కళానైపుణ్యంతో కాంతులీనుతుంటుంది. చుట్టూవున్న 19 చిన్న ఆలయాలన్నీ గర్భ గృహం, అంతరాలయం కలిగివున్నాయి.

### నాట్యమండపం
ప్రధాన ఆలయానికి దక్షిణ దిక్కున దాదాపు 60 స్తంభాలుగల మండపం నిర్మించబడింది. దీనిని స్తంభాల గుడి అని పిలుస్తారు. డంగుసున్నం, కరక్కాయ మిశ్రమంతో నిర్మించిన ఈ ఆలయం చుట్టూ కిన్నెర, కింపురుష, మందాకిని శిల్పాలు.. ఆలయ గోడలమీద జంతుజీవాలు, రాతి స్తంభం, చతురస్రం, దీర్ఘచతురాస్ర, వృత్తాకార శిల్పాలున్నాయి. ఈ మండపంలో ప్రతిరోజూ ఒక నర్తకి, 16మంది వాయిద్య కళాకారులచే నాట్య ప్రదర్శనలు జరిగేవి.

## ఆలయ ధ్వంసం
సా.శ. 1323లో ప్రతాపరుద్రుడు మరణించిన తర్వాత ఈ కోట గుళ్ళ సమాదాయంపై అనేక దాడులు జరిగాయి. సా.శ. 15 శతాబ్దం చివరిలోనూ,16 వ శతాబ్ద ప్రారంభ కాలంలోనూ కులీకుతబ్‌ ఉల్‌ముల్క్‌ అనే మహ్మదీయ రాజు చేతిలో ఆలయం ఘోరంగా ధ్వంసమయింది.

## ఉత్సవాలు - వేడుకలు
మహాశివరాత్రి, కార్తీకమాసంలో ఇక్కడున్న గణపేశ్వరాలయానికి భక్తులు వచ్చి పూజలు నిర్వహిస్తారు.

## గుర్తింపు
ఈ ఆలయ సముదాయంలోని గణపేశ్వరాలయాన్ని ప్రపంచ పర్యాటక సంస్థ సైతం గుర్తించి, డబ్ల్యుటీవో హెరిటేజ్‌ కేంద్రాల గుర్తింపులో భాగంగా ముద్రించిన ప్రపంచ పర్యాటక కేంద్రాల పుస్తకంలో గణపేశ్వరాలయం గురించి ముద్రించింది.

## చిత్రమాలిక

## మూలాలు

## ఇతర లంకెలు
* కోట గుళ్ళు: కాకతీయ నిర్మాణ శైలికి మచ్చుతునకలు (అంతర్లోచన: కట్టా శ్రీనివాసరావు బ్లాగ్ పోస్టు)

వర్గం:తెలంగాణ పుణ్యక్షేత్రాలు
వర్గం:కాకతీయ సామ్రాజ్యం
వర్గం:తెలంగాణ చరిత్ర
వర్గం:ప్రసిద్ధ శైవక్షేత్రాలు
వర్గం:జయశంకర్ జిల్లా పర్యాటక ప్రదేశాలు
వర్గం:శివాలయాలు
GAFAM

**GAFAM** అనేది వెబ్ దిగ్గజ సంస్థలైన గూగుల్, అమెజాన్, ఫేస్బుక్, యాపిల్, మైక్రోసాఫ్ట్ ల సంక్షిప్త రూపం. ఇవి మార్కెట్లో ఆధిపత్యం వహిస్తున్న ఐదు ప్రధాన అమెరికన్ సంస్థలు (20 వ శతాబ్దం చివరి పాదంలోను, 21 వ శతాబ్ద ప్రారంభంలోనూ వీటిని స్థాపించారు). కొన్నిసార్లు బిగ్ ఫైవ్ అనీ, " ది ఫైవ్ " అనీ కూడా పిలుస్తారు.

కొన్ని రంగాలలో ఈ ఐదు కంపెనీలు ప్రత్యక్ష పోటీలో ఉన్నప్పటికీ, ఇవి సాధారణంగా వేర్వేరు ఉత్పత్తులు లేదా సేవలను అందిస్తాయి, అయినప్పటికీ ఇవన్నీ కొన్ని లక్షణాలను ఉమ్మడిగా కలిగి ఉన్నాయి, అందుకే వీటిని ఒకే సంక్షిప్తనామం కింద తీసుకురావడానికి అర్హత కలిగినవి. ఇవి ముఖ్యంగా ఆర్థికంగా, రాజకీయంగా, సామాజికంగా ప్రపంచవ్యాప్తంగా అంతర్జాలంపై ప్రభావం చూపుతాయి. ఎప్పుడూ ఎదో ఒక పన్ను విమర్శలు లేదా కోర్టు కేసుల్లో వీటి పేరు తరచూ వినిపిస్తుంది. వాటి కార్పోరేట్ శక్తులని వాడి దుష్టపనులకు పాల్పడడం, అంతర్జాలం వినియోగదారుల గోప్యతను గౌరవించడంలో తప్పిదాలను చేయడం లాంటివి చేస్తుంటాయి.



దస్త్రం:Google "G" logo.svg|గూగుల్
దస్త్రం:Amazon icon.svg|అమెజాన్
దస్త్రం:Facebook logo 36x36.svg|ఫేస్‌బుక్
దస్త్రం:Apple logo black.svg|యాపిల్
దస్త్రం:Microsoft icon.svg|మైక్రోసాఫ్ట్
 



వర్గం:అంతర్జాల ఆధారిత వ్యవస్థలు
శోభన రాత్రి

**శోభన రాత్రి** అనేది జీవితంలో ఒక ముఖ్యమైన కర్మ. భారతీయ ఉపఖండంలో కొత్తగా వివాహం చేసుకున్న జంట, వివాహం పూర్తయిన మొదటి రాత్రిని సూచిస్తుంది. కొత్త జంట యొక్క మంచం పువ్వులతో అలంకరించబడి ఉంటుంది, ఇవి వారి సంబంధానికి మధురమైన క్షణాలను ఇస్తాయని నమ్ముతారు. హిందూ వివాహాల్లో అనుసరించే ముఖ్యమైన ఆచారం ఇది.

## సాంప్రదాయము
వధువు కుటుంబంలోని మహిళా సభ్యులు ఆచారంగా వధువును అలంకరించి పడకగదికి పంపిస్తారు. అక్కడ, ఆమె తన భర్త రాక కోసం ఒక గ్లాసు పాలతో వేచి ఉంటుంది. జంట యొక్క మంచం గులాబీలు, మల్లె, రజనిగంధ పువ్వులతో అలంకరించబడి ఉంటుంది. వధువు అలంకరించబడిన పడకగదిలో రావడానికి ముందు వరుడు కొంత సమయం బంధువులు, కుటుంబ సభ్యులతో బయట వేచి ఉండటం సాంప్రదాయం. నవ దంపతులు శోభనం గదిలోకి వెళ్లాక కొంతసేపు చాలామంది మహిళలు ఉండి వెళ్తారు. ఒక మహిళ (ఎంగి) మాత్రం రాత్రంతా అక్కడే కాపలా ఉంటారు. తొలిరాత్రికి సంబంధించి నవ వధువుకు ఏవైనా సందేహాలు ఉంటే తీర్చేందుకు అనుభవం కలిగిన వివాహితను అలా కాపలాగా ఉంచుతారు.

ముఖ్యంగా శోభన రాత్రి అనగా ఇద్దరు వ్యక్తుల మధ్య 
జరిగే పవిత్ర రతి క్రీడాకార్యం, ఇది జరిపిన తరువాత, జంట మరుసటి రోజు ఉదయాన్నే అందరికంటే ముందు నిద్రలేచి, స్నానం చేసి, దుస్తులు మార్చుకుంటారు. మునుపటి రాత్రి ధరించిన దుస్తులు మురికిగా పరిగణించబడతాయి. ఆ బెడ్‌షీట్ మీద రక్తపు మరకలు కనిపిస్తే ఆ నవ వధువు కన్యత్వానికి గుర్తుగా భావిస్తారు. మరకలు కనిపించగానే అందరూ నవ దంపతులకు అభినందనలు చెబుతారు.

## మూలాలు

## బయటి లింకులు
*Catholic Encyclopedia: Sacrament of Marriage
వర్గం:సాంప్రదాయాలు
బోడుప్పల్ నగరపాలక సంస్థ

**బోడుప్పల్ నగరపాలక సంస్థ, ** తెలంగాణ రాష్ట్రం, మేడ్చెల్-మల్కాజ్‌గిరి జిల్లాలో కొత్తగా ఏర్పడిన నగరపాలక సంస్థ.ఇంతకుముందు బోడుప్పల్ మున్సిపాలిటి 2016 సంవత్సరంలో పూర్వపు రంగారెడ్డి జిల్లాలోని బోడుప్పల్, చంగిచెర్ల గ్రామ పంచాయతీల విలీనంతో ఏర్పడింది. తెలంగాణ ప్రభుత్వ ఉత్తర్వులు సంఖ్య 211, తేది 2019 జూలై 23 లో మున్సిపల్ కార్పొరేషన్‌గా అప్‌గ్రేడ్ చేయబడింది. నగర ప్రాంతం 20.53 చ.కి. విస్తీర్ణంలో విస్తరించిఉంది. చర్లపల్లి వద్ద ప్రతిపాదిత రైల్ టెర్మినల్, పోచారం ఐటి పార్క్ వంటి పరిసరాలలో జరుగుతున్న పరిణామాలతో బోడుప్పల్ నగరం అధిక వృద్ధి రేటుతో అభివృద్ధి చెందుతోంది. తెలంగాణ తిరుపతిగా పిలవబడుతున్న యాదగిరిగుట్ట ఆధ్యాత్మిక ప్రదేశం ఇక్కడకి 51 కి.మీ. దూరంలో ఉంది.దీని ముఖ్య పట్టణం బోడుప్పల్.

## ఉనికి
బోడుప్పల్ నగరం హైదరాబాద్ ఎంజిబిఎస్ టెర్మినల్ నుండి 14 కి.మీ. దూరంలో, జిహెచ్ఎంసి పరిధిలోని ఉప్పల్ సర్కిల్కు ఆనుకొని 17.6297 7, 78.4814 రేఖాంశం కూడలిలో ఉంది. ఇది ఈశాన్య దిశలో రాష్ట్ర రాజధాని తెలంగాణకు 14 కి.మీ. దూరంలో, ఘట్కేసర్ మండల ప్రధాన కార్యాలయం నుండి కీసర వద్ద ఉన్న జిల్లా ప్రధాన కార్యాలయం నుండి 25 కి.మీ. దూరంలో ఉంది.

## 2020 ఎన్నికల వార్డులు సంఖ్య
బండ్లగూడ జాగీర్ మునిసిపల్ కార్పొరేషన్ పరిధిని 2020 లో జరిగిన ఎన్నికలకు తెలంగాణ మునిసిపల్ అడ్మినిస్ట్రేషన్ కమిషనర్, డైరెక్టర్ వారిచే ఇరవై ఎనిమిది ( 28 ) వార్డులుగా విభజించబడింది.

## మేయర్ , డిప్యూటీ మేయర్
2020లో జరిగిన సాధారణ ఎన్నికలలో మేయరు పదవికి (యుఆర్ జి) తెలంగాణ రాష్ట్ర సమితికి చెందిన సామల బుచ్చిరెడ్డి ఎన్నికయ్యాడు.అలాగే డిప్యూటీ మేయరు పదవికి తెలంగాణ రాష్ట్ర సమితికి చెందిన కొత్తలక్ష్మి ఎన్నికైంది.

## బడ్జెట్
**2022-23:** బోడుప్పల్‌ నగరపాలక సంస్థ పరిధిలో అభివృద్ధి పనుల బడ్జెట్ కోసం జరిగిన సాధారణ సర్వసభ్య సమావేశంలో 12కోట్ల అభివృద్ధి పనులు ఆమోదించబడ్డాయి. 10 పడకల దవాఖాన నిర్మాణానికి రూ.50 లక్షలు, ప్రాథమిక ఆరోగ్య కేంద్రం సామగ్రి కొనుగోలుకు రూ.3 లక్షలు, రా చెరువు అభివృద్ధి, నాలా నిర్మాణం పొడిగింపునకు మరో రూ.4 కోట్లు, 2022 హరితహారానికి రూ. 5.93కోట్లు, పరిశుభ్రత, శానిటేషన్‌లో సామగ్రి కొనుగోలుకు రూ. 73.5 లక్షలు కేటాయించారు. పది బస్‌స్టాప్‌ల నిర్మాణం, బోడుప్పల్‌ నగరానికి 7 ముఖద్వారాల నిర్మాణానికి కూడా ఆమోదం లభించింది. మేయర్‌ సామల బుచ్చిరెడ్డి అధ్యక్షతన జరిగిన ఈ సమావేశంలో డిప్యూటీ మేయర్‌ కొత్త లక్ష్మీరవిగౌడ్‌, స్థానిక కార్పోరేటర్లు, కో ఆప్షన్‌ మెంబర్లు, కమీషనర్‌ బోనగిరి శ్రీనివాస్‌ పాల్గొన్నారు.

## మూలాలు

## వెలుపలి లంకెలు

వర్గం:తెలంగాణ నగర పాలక సంస్థలు
సెలా కనుమ

**సెలా కనుమ** లేదా **సెలా పాస్** (సరైన మాట "*సె లా*". లా అంటే కనుమ అని అర్థం*)* అరుణాచల్ ప్రదేశ్ రాష్ట్రంలో తవాంగ్, వెస్ట్ కామెంగ్ జిల్లాల మధ్య ఉన్న కనుమ (కొండల మధ్య ఉండే సన్నటి దారి).  ఇది సముద్ర మట్టానికి 4,170 మీ. ఎత్తున ఉంది. తవాంగ్&nbsp;పట్టణాన్నీ దిరాంగ్, బోమ్‌దిలా పట్టణాలనూ కలిపే కనుమ ఇది. జాతీయ రహదారి 13 ఈ కనుమ గుండా పోతుంది. ఈ కనుమలో వృక్షసంపద తక్కువగా ఉంటుంది. కనుమలో కొంత భాగం ఏడాది పొడవునా మంచుతో కప్పబడి ఉంటుంది. కనుమ కొన వద్ద ఉన్న సెలా సరస్సు టిబెటన్ బౌద్ధమతంలో పవిత్రమైన 101 సరస్సులలో ఒకటి. శీతాకాలంలో సెలా కనుమ వద్ద భారీగా మంచు కురుస్తుంది. కొండచరియలు విరిగి పడడం వలన గానీ,  మంచు వలన గానీ తాత్కాలికంగా మూసివేస్తే తప్ప, ఈ కనుమ ఏడాది పొడవునా తెరిచే ఉంటుంది. 
thumb|280x280px| 2018 ఆగస్టులో సేలా పాస్
## భౌగోళికం
తవాంగ్ జిల్లాను భారతదేశంలోని ఇతర ప్రాంతాల నుండి వేరుచేసే ఉపహిమాలయాల గుండా సెలా కనుమ పోతుంది.  ఈ కనుమ 4170 మీ. ఎత్తులో ఉంది.   ఇది తవాంగ్ నుండీ 78 కి.మీ. దూరంలోను, గువహాటి నుండి 340 కి.మీ. దూరం లోనూ ఉంది.  ఏడాది పొడవునా కనుమను తెరిచి ఉంచడానికి భారత బోర్డర్ రోడ్స్ ఆర్గనైజేషన్ (BRO) పనిచేస్తుంది. అయితే, కొండచరియలు విరిగిపడడం వలన, భారీగా మంచు కురిసినపుడూ దీన్ని తాత్కాలికంగా మూసివేస్తారు. వేసవిలో మరీ చల్లగా ఉండదు గాని, శీతాకాలంలో మాత్రం ఉష్ణోగ్రత -10 డిగ్రీల సెల్సియస్ వరకూ తగ్గుతుంది.  సేలా సరస్సు, కనుమకు ఉత్తరం వైపున 4,160 మీ. ఎత్తున ఉంటుంది.  ఈ సరస్సు తరచుగా శీతాకాలంలో గడ్దకడుతూంటుంది. తవాంగ్ నదికి ఉపనది అయిన నూరనంగ్ నది లోకి సరస్సు నుండి నీళ్ళు పారతాయి. సరస్సు చుట్టూ పరిమితంగా వృక్షసంపద ఉంటుంది. వేసవిలో యాక్‌లకు మేతగా ఇవి ఉపయోగపడతాయి.  

## సొరంగం
అన్ని కాలాల్లోనూ పనిచేసే రోడ్డు రహదారి సొరంగాన్ని నిర్మించేందుకు భారత ప్రభుత్వం **సేలా సొరంగం నిర్మించడానికి తలపెట్టింది. 2018-19 బడ్జెట్‌లో దీన్ని** ప్రకటించింది. దీని నిర్మాణం 2019 జనవరిలో మొదలౌతుందని ప్రకటించింది.  ప్రస్తుతం నిర్మాణంలో ఉన్న భలూక్‌పాంగ్-తవాంగ్ రైల్వే లైను ఈ సొరంగం గుండా పోతుంది. ఈ రైల్వే లైను 2022 డిసెంబర్ నాటికి పూర్తవుతుందని భావిస్తున్నారు. 

## ఆధ్యాత్మికం
సేలా పాస్ టిబెటన్ బౌద్ధమతంలో ఒక పవిత్ర ప్రదేశం. పాస్ పరిసరాల్లో సుమారు 101 పవిత్ర సరస్సులు ఉన్నాయని బౌద్ధులు భావిస్తున్నారు.   

## చారిత్రికం
1962 భారత చైనా  యుద్ధంలో భారత సైన్యం యొక్క సిపాయి జస్వంత్ సింగ్ రావత్  సెలా కనుమ వద్ద చైనా సైనికులను ఒంటరిగా ఎదిరించి మరణించాడు. సింగ్ ధైర్యం, విధి పట్ల అంకిత భావం కారణంగా భారత ప్రభుత్వం అతడికి మరణానంతరం మహా వీర చక్ర బహూకరించింది.  అతడి జ్ఞాపకార్థం భారత సైన్యం సెలా సరస్సుకు దగ్గరలో ఒక స్మారకాన్ని నిర్మించింది. 

## చిత్రమాలిక

దస్త్రం:Sela Pass2.JPG|సేలా కనుమ ద్వారం
దస్త్రం:2007-sela-pass-2.jpg|కనుమ లోకి కదులుతున్న మేఘాలు
దస్త్రం:Selapass.jpg|సేలా కనుమ
దస్త్రం:Sela Pass 100 (79).jpg|జైనాథ్ వంతెన, సేలా కనుమ
దస్త్రం:View of Jaswant Garh and NH - Tawang.JPG|జస్వంత్ గఢ్, సిపాయి జస్వంత్ సింగ్ స్మారక కట్టడం
దస్త్రం:Sela Pass, Arunachal Pradesh.JPG|సేలా సరస్సు
దస్త్రం:Sela Pass 100 (70).jpg|సేలా కనుమ. భారీ కొండచరియలు విరిగిపడే అవకాశం ఉంది
దస్త్రం:Sela Pass 100 (46).jpg|సేలా పాస్ మధ్యలో ఒక గ్రామం


## ఇవి కూడా చూడండి

* భారతదేశం లోని పర్వత కనుమల జాబితా
* తవాంగ్ 
* తవాంగ్ మొనాస్టరీ 
* భలుక్పాంగ్-తవాంగ్ రైల్వే, నిర్మాణంలో ఉంది 

## మూలాలు

వర్గం:Coordinates on Wikidata
వర్గం:అరుణాచల్ ప్రదేశ్ పర్యాటక ప్రదేశాలు
వర్గం:భారతదేశంలో పర్వత కనుమలు
ప్రపంచ ముద్దు దినోత్సవం

**ప్రపంచ ముద్దు దినోత్సవం** (అంతర్జాతీయ ముద్దు దినోత్సవం) ప్రతి సంవత్సరం జూలై 6న జరుపుకుంటారు. ముద్దు అనేది ఒక ఆనందకరమైన అనుభవమని, సాన్నిహిత్యాన్ని వ్యక్తీకరణ చేస్తుందని తెలియజేయడంకోసం ఈ దినోత్సవం నిర్వహించబడుతుంది. ప్రేమికుల దినోత్సవం మాదిరిగా ఈ దినోత్సవం అంతగా ప్రాచూర్యం పొందలేదు.

## ప్రారంభం
ముద్దు అనేది మానవ ఎమోష‌న్. ఎదుటివారిపై తమను ఉన్న ప్రేమను వ్యక్తం చేయటానికి ముద్దు పెడుతుంటారు. భార్యాభర్తలు, ప్రేమికులు, స్నేహుతుల మధ్య అనోత్యను పెంచేందుకు ముద్దు ఒక అద్భుతమైన సాధనం. యునైటెడ్ కింగ్‌డమ్‌లో మొదలైన ఈ దినోత్సవం2000లో ప్రపంచవ్యాప్తంగా ప్రాచుర్యంలోకి వచ్చింది. ప్రేమికుల దినోత్సవ వారంలో ఫిబ్రవరి 13న కూడా ఈ ముద్దు దినం జరుపుకుంటారు. ముద్దు పెట్టుకోవడం కేవలం లైంగిక చర్యకు, ఇతర కార్యకలాపాలకు ముందడుగుగా కాకుండా, మానవ బంధాలను మరింత బలపరచేందుకు ముద్దు ఎంతగానో ఉపయోగపడుతుంది. ఒకరి ఒకరికి ఇచ్చే ముద్దు వారి మధ్య ఆత్మీయానుబంధాలను పెంచేదిగా ఉంటుంది.

## మూలాలు

వర్గం:అంతర్జాతీయ దినములు
కోనసీమ వైద్య కళాశాల

**కోనసీమ వైద్య కళాశాల** (**కోనసీమ మెడికల్ కాలేజ్ & హాస్పిటల్**) భారతదేశంలోని ఆంధ్రప్రదేశ్లోని అమలాపురంలో గల ఒక ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది విజయవాడలోని ఎన్.టి.ఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
తాన్యా హోప్

**తాన్యా హోప్‌** దక్షిణ భారత చలనచిత్ర నటి. 2016లో వచ్చిన అప్పట్లో ఒకడుండేవాడు సినిమాతో సినిమారంగంలోకి అడుగుపెట్టింది.

## జననం - విద్యాభ్యాసం
తాన్యా హోప్ 1996, సెప్టెంబరు 11న కర్నాటకలోని బెంగళూరులో జన్మించింది. ఆమె తండ్రి రవి పురవంకర వ్యాపారవేత్త. బెంగళూరులోని సేక్రేడ్ హార్ట్ గర్ల్స్ హైస్కూలులో పాఠశాల విద్యను పూర్తిచేసిన తాన్యా, ఇంగ్లాండులోని వెస్ట్‌మినిస్టర్ విశ్వవిద్యాలయంలో అంతర్జాతీయ సంబంధాల కోర్సులో గ్రాడ్యుయేషన్ చదివింది.

## మోడలింగ్ రంగం
పూణేలో టియారా ట్రైనింగ్ స్టూడియోలో మోడలింగ్‌లో శిక్షణకు తీసుకున్న తాన్యా, 2015లో ఫెమినా మిస్ ఇండియా కోల్‌కతాను గెలుచుకుంది. అదే సంవత్సరం ఫెమినా మిస్ ఇండియా పోటీలో ఫైనలిస్ట్‌గా నిలిచింది.

## సినిమారంగం
2016 సంవత్సరంలో అప్పట్లో ఒకడుండేవాడు సినిమాలో నిత్య పాత్రతో తెలుగు సినిమారంగంలోకి ప్రవేశించింది. ఆ తర్వాత 2017లో జగపతి బాబు నటించిన పటేల్ సర్ సినిమాలో ఏసిపి కాథరీన్ పాత్రలో నటించింది. మాడిజ్ తిరుమేని దర్శకత్వం వహించిన *తడమ్* చిత్రంతో తమిళ సినిమారంగంలోకి అడుగుపెట్టి విద్యా ప్రదీప్, స్మృతి వెంకట్‌లతో పాటు ముగ్గురు హీరోయిన్లలో ఒకరుగా నటించింది. సుజయ్ కె శ్రీహరి దర్శకత్వంలో ఉపేంద్ర నటించిన తెలుగు, కన్నడ ద్విభాష చిత్రం *హోమ్ మినిస్టర్* సినిమాలో జెస్సీ పాత్రలో నటించింది. పేపర్ బాయ్ సినిమాలో సంతోష్ శోభన్‌తో కలిసి నటించింది.

దర్శన్ నటించిన 51వ చిత్రం యజమానలో ప్రధానపాత్రలో నటించింది. పాట *బసన్నీ*లో పాత్రలో కనిపించింది.

### నటించిన సినిమాలు

## మూలాలు

## ఇతర లంకెలు
*
*

వర్గం:1996 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:బెంగళూరు సినిమా నటీమణులు
సతీష్ వేగేశ్న

**సతీష్ వేగేశ్న** భారతీయ చిత్ర దర్శకుడు, స్క్రీన్ రైటర్.

## ప్రారంభ జీవితం
ఆంధ్రప్రదేశ్ లోని పశ్చిమ గోదావరి జిల్లాలోని  తణుకులో జన్మించాడు. అతను బి.ఎ పూర్తి చేసి ఈనాడు దినపత్రిక లో  7 సంవత్సరాలు  పనిచేశాడు. రచయిత  కావడానికి అతను తన ఉద్యోగాన్ని విడిచిపెట్టాడు.

## సినీ జీవితం
అల్లరి నరేష్ నటించిన దొంగల బండి  తన మొదటి చిత్రం.కానీ ఈ చిత్రం బాక్సాఫీస్ వద్ద పెద్దగా రాణించలేదు. తరువాత గబ్బర్ సింగ్, రామయ్య వస్తావయ్య , సుబ్రమణ్యం ఫర్ సేల్, చిత్రాలకు హరీష్ శంకర్ ఆధ్వర్యంలో కథ, సంభాషణ రచయితగా పని కొనసాగించారు.ఆ తరువాత శతమానం భవతి  కథతో నిర్మాత దిల్ రాజును సంప్రదించాడు. ఇది బాక్సాఫీస్ వద్ద విజయవంతమైంది. ఇది జాతీయ అవార్డు , రాష్ట్ర నంది అవార్డును కూడా పొందింది.
## సినిమాల జాబితా
### దర్శకుడిగా
*దొంగల బండి
*కులుమనాలి (2012)
*శతమానం భవతి
*శ్రీనివాస కళ్యాణం (2018 సినిమా) (2018)
*ఎంత మంచివాడవురా!

### నిర్మాతగా
* నాంది (2021)

## మూలాలు

వర్గం:తెలుగు రచయితలు
వర్గం:పశ్చిమ గోదావరి జిల్లా సినిమా దర్శకులు
వర్గం:పశ్చిమ గోదావరి జిల్లా సినిమా రచయితలు
పద్మ పురస్కార గ్రహీతల జాబితా - 2020

పద్మ పురస్కారం భారతదేశ ప్రభుత్వం అందించే అత్యున్నత పురస్కారం. 2019వ సంవత్సరానికి గాను వివిధ రంగాలకు చెందిన 141 మందికి (పద్మ విభూషణ్ పురస్కారం - 7, పద్మభూషణ్ పురస్కారం - 16, పద్మశ్రీ పురస్కారం - 118) 2020, జనవరి 26న పద్మ పురస్కారాలు అందజేయడం జరిగింది.

## పద్మ విభూషణ్ పురస్కారం
అసాధారణమైన విశిష్ట సేవ కొరకు ఇచ్చేది పద్మ విభూషణ్ పురస్కారం. ఇది భారతదేశంలో రెండవ అత్యధిక పౌర పురస్కారం. 2020లో 7మందికి ఈ పురస్కారం అందజేశారు.

## పద్మభూషణ్ పురస్కారం
హై ఆర్డర్ విశిష్ట సేవ కొరకు ఇచ్చేది పద్మభూషణ్ పురస్కారం. ఇది భారతదేశంలో మూడవ అత్యధిక పౌర పురస్కారం. 2020లో 16మందికి ఈ పురస్కారం అందజేశారు.

## పద్మశ్రీ పురస్కారం
విశిష్ట సేవ కొరకు అవార్డు ఇచ్చేది పద్మశ్రీ పురస్కారం. ఇది భారతదేశంలో నాల్గవ అత్యధిక పౌర పురస్కారం. 2020లో 108మందికి ఈ పురస్కారం అందజేశారు.

## ఇవికూడా చూడండి
* పద్మ విభూషణ్ పురస్కారం
* పద్మభూషణ్ పురస్కారం
* పద్మశ్రీ పురస్కారం

## మూలాలు

వర్గం:పద్మ పురస్కారాలు
వర్గం:పురస్కారాలు
యడ్ల గోపాలరావు

**యడ్ల గోపాలరావు** ఆంధ్రప్రదేశ్ కు చెందిన నాటక రంగ కళాకారుడు. అతను 2020 లో పద్మశ్రీ పురస్కారాన్ని అందుకున్నాడు. అతను గయోపాఖ్యానం, సత్యహరిశ్చంద్రీయము వంటి నాటకాలలో పాత్రలు ధరించి గుర్తింపు పొందాడు. అతను  5600 ప్రదర్శలనలనిచ్చాడు.  

## జీవిత విశేషాలు

అతను విజయనగరం జిల్లా, సంతకవిటి మండలం మందరాడకు చెందినవాడు. అతని తండ్రి రామమూర్తి  కూడా నాటక రంగ కళాకారుడు. 12 ఏళ్ల నుంచే నాటక రంగం పట్ల ఆకర్షితులయ్యాడు.  వ్యవసాయ కుటుంబానికి చెందిన అతను   యడ్ల సత్యం నాయుడు ప్రోత్సాహంతో కళారంగంలో అడుగు పెట్టాడు. 1964లో తన 14వ యేట "దేశంకోసం" అనే సాంఘిక నటకంలో నటనా ప్రస్థానాన్ని ప్రారంభించాడు. సత్యహరిశ్చంద్ర నాటకంలో నక్షత్రకుడి పాత్రను పోషించి  అందరి మెప్పు పొందాడు.  55 ఏళ్లుగా నాటక రంగానికి ఆయన సేవలు అందిస్తున్నాడు.  

అతను తొలుత సాంఘిక నాటకాల్లో నటించాడు.  దేశ, విదేశాల్లో ఎన్నో ప్రదర్శనలిచ్చాడు. ఎన్నో పురస్కారాలను అందుకున్నాడు. రవీంద్రభారతి లాంటి వేదికలపై సన్మానాలు పొందడంతోపాటు,  అక్కినేని నాగేశ్వరరావు, తనికెళ్ల భరణి లాంటి  నటుల చేతుల మీదుగా సత్కారాలు అందుకున్నాడు. పౌరాణిక నటులతో కలిసి సత్య హరిశ్చంద్ర నాటకాన్ని సినిమాగా తీశారు. ఇప్పటి వరకూ 5 వేలకుపైగా ప్రదర్శనలు ఇచ్చాడు. అతను నంది పురస్కారాలను కూడా అందుకున్నాడు. 

## మూలాలు

వర్గం:విజయనగరం జిల్లా రంగస్థల నటులు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
శ్రీ రామభక్త హనుమాన్

**శ్రీ రామభక్త హనుమాన్** హిందీ నుండి తెలుగుకు డబ్బింగ్ చేసిన సినిమా. ఈ పౌరాణిక సినిమా 1958, మార్చి 21, ఉగాది పండుగనాడు విడుదలయ్యింది.బసంత్ పిక్చర్స్ పతాకంపై వాడియా బ్రదర్స్ నిర్మించిన ఈ చిత్రానికి బాబూ భాయ్ మిస్త్రీ దర్శకత్వం వహించారు. ఈ చిత్రంలో మహిపాల్, ఎస్. ఎన్. త్రిపాఠి, అనిత గుహ, కృష్ణకుమారి , ముఖ్య పాత్రలు పోషించారు. ఈ. చిత్రానికి సంగీతం విజయ భాస్కర్ సమకూర్చారు.
## తారాగణం
* మహీపాల్
* ఎస్.ఎన్.త్రిపాఠి 
* అనితా గుహ
* బి.ఎం.వ్యాస్
* కృష్ణకుమారి

## సాంకేతిక వర్గం
* దర్శకత్వం: బాబూ భాయ్ మిస్త్రి
* సంగీతం: విజయభాస్కర్
* మాటలు, పాటలు: శ్రీశ్రీ 
* నేపథ్య గానం: ఘంటసాల వెంకటేశ్వరరావు, ప్రతివాది భయంకర శ్రీనివాస్,శిష్ట్లా జానకి, ఎ.ఎం.రాజా, పులపాక సుశీల, పి.లీల, జిక్కి 
* విడుదల:21:03:1958.
* నిర్మాత: వాడియా బ్రదర్స్

## పాటలు
# ఊహ కలిగేనే ఊహ కలిగే సంతోషమలరగా పాడగా - ఎస్.జానకి
# పూజా తపముల మరి నేనెరుగ మరి నే నెరుగను హారతి - పి.లీల
# ప్రియా ప్రియా ప్రియా ఉప్పొంగిన ప్రేమంతా మదిలో ప్రియునికై - పి.సుశీల
# ప్రియా రామునలా చూసి ఎరుగరే మరి కని - పి.సుశీల, ఎ.ఎం.రాజా
# మది తలచెదనే కోరి కొలిచెదనే మధు మధురము కాదా - ఘంటసాల
# మహిలో ఎపుడూ చూడ రాముని మహిమ అపురూపం - ఘంటసాల బృందం 
# లేవయ్యా లేవయ్యా లేరయ్య నీసాటి వీరాంజనేయా - పి.బి.శ్రీనివాస్ బృందం
# సంసార జలధీ దాటించగలదీ రెండక్షరముల నామమే - ఘంటసాల బృందం 
# ఆదియు తానే అంతము తానే శ్రీరాముడే అణువణువు నందు - ఘంటసాల 
# కుమారీ రంజనా ఓ కుమారీ రంజనా మంచి పాటలే పాడెద -
# భువన వీధుల తేలి తేలి చల్లని గాలులు వీచే -
# రామ రామ రామ జయ జయ రామా రాం రాం రామ్ రామ్ -
# సీతా, హే సీతారాం శ్రీరామ్ ప్రియరాము నెలా చూతున్ -
## కథ
వాయుదేవుని అనుగ్రహం వల్ల ఆంజనేయుడు జన్మించడంతో కథ ఆరంభమౌతుంది. తోటిపిల్లల ప్రోత్సాహం వల్ల అతడు గగనమండలానికి ఎగిరివెళ్లి సూర్యుణ్ణి మింగివేస్తాడు. ఇంద్రుడు వజ్రాయుధం ప్రయోగిస్తాడు.ఆ దెబ్బకు ఆంజనేయుడు మరణిస్తాడు.అప్పుడు బ్రహ్మ వచ్చి ప్రాణం పోస్తాడు. ఆపైన దేవతలందరూ వచ్చి తలో వరం ప్రసాదిస్తారు. అప్పుడు అతడు సూర్యుణ్ణి వదిలిపెడతాడు. ఆంజనేయుడు ఋషివాటికలలో తిరుగుతూ రామనామం వింటాడు. శబరి పరిచయంద్వారా రామనామ మహాత్మ్యం గ్రహించి రామభక్తుడౌతాడు. రామలక్ష్మణులు సీతకోసం వెదుకుతూ వుండగా కబంధుడు వెంటవచ్చి లక్ష్మణున్ని ఆకాశంలోకి ఎగురవేస్తాడు. అతడు క్రింద పడేలోగా ఆంజనేయుడు అడ్డువచ్చి కాపాడుతాడు. ఆవిధంగా రాముణ్ణి కలుసుకుంటాడు. మిగతా అంతా రామాయణ కథా భాగం. రావణుని వధ అనంతరం సీత ఆంజనేయునికి ముత్యాలహారం బహుమతిగా ఇస్తుంది. అతడు ఒక్కొక్కొ ముత్యమే తీసి కొరికి చూసి రాముడు లేని ఆ ముత్యాలు నాకెందుకు అంటూ పారేస్తూ వుంటాడు. రాముడు నీలో ఉన్నాడా అని పెద్దలు సభలో అతన్ని సవాలు చేస్తారు. అప్పుడు హనుమంతుడు  గుండెను చీల్చి తన హృదయపీఠంలో కొలువుతీరిన సీతారాములను చూపిస్తాడు.

## మూలం

వర్గం:పౌరాణిక సినిమాలు
వర్గం:డబ్బింగ్ సినిమాలు
మమత వైద్య కళాశాల

**మమత వైద్య కళాశాల** (**మమతా మెడికల్ కాలేజ్**) భారతదేశంలోని తెలంగాణలోని ఖమ్మంలో గల ఒక ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది తెలంగాణలోని కాళోజి నారాయణరావు ఆరోగ్య శాస్త్ర విశ్వవిద్యాలయానికి అనుబంధంగా ఉంది.

## స్థానం
ఇది ఖమ్మం జిల్లాలో ఖమ్మం పట్టణంలోని రోటరీ నగర్ ప్రాంతంలో ఉంది.

## విభాగాలు
* జనరల్ మెడిసిన్
* పీడియాట్రిక్స్
* రేడియో-డయాగ్నసిస్
* టిబి & ఛాతీ
* స్కిన్ & వి.డి
* సైకియాట్రీ
*సాధారణ శస్త్రచికిత్స
* ఎముకల
* నేత్ర వైద్య
* ఇ.ఎన్.టి (చెవి,ముక్కు,గొంతు)
* ప్రసూతి, గైనకాలజీ
## మూలాలు

## వెలుపలి లంకెలు

వర్గం:వైద్య కళాశాలలు
వర్గం:తెలంగాణ వైద్య కళాశాలలు
వర్గం:తెలంగాణ విద్యాసంస్థలు
మిస్త్రీ

**మిస్త్రీ** (Mistri or Mistry) కొందరు భారతీయుల ఇంటిపేరు.

# సైరస్ పల్లోంజీ మిస్త్రీ ఛైర్మనుగా రతన్ టాటా నిష్క్రమించిన తదుపరి ఆయన స్థానంలో కొత్త ఛైర్మన్‌గా సైరస్ మిస్త్రీ అధికారికంగా బాధ్యతలు చేపట్టారు. 
# పల్లోంజీ షాపూర్‌జీ మిస్త్రీ
చింతల వెంకట్ రెడ్డి

**చింతల వెంకట్ రెడ్డి** తెలంగాణ రాష్ట్రంకు చెందిన వ్యవసాయదారుడు. నాలుగు దశాబ్దాలుగా ఎలాంటి రసాయన ఎరువులు వాడకుండా సేంద్రీయ పద్ధతిలో వ్యవసాయం చేస్తూ పంటలు పండిస్తున్నాడు. ఈయనకు భారత ప్రభుత్వం 2020 పద్మ పురస్కారాలులో పద్మశ్రీ పురస్కారం ఇచ్చి గౌరవించింది. మట్టిమార్పిడి, నేల సంతానోత్పత్తిలో సాంకేతికతకు భారతదేశంలో అంతర్జాతీయ పేటెంట్ పొందిన మొట్టమొదటి స్వతంత్ర రైతుగా ఇతను గుర్తింపుపొందాడు. సేంద్రీయ వ్యవసాయం పద్ధతుల్లో తన పేరుకు జాతీయస్థాయిలో పేటెంట్లను కలిగి ఉన్నాడు. రసాయన ఎరువులు, పురుగు మందులు, శిలీంద్ర సంహారిణి లాంటివి ఉపయోగించకుండా ఇతను వ్యవసాయం చేస్తున్నాడు. తన వినూత్న సేంద్రీయ వ్యవసాయం కోసం రాష్ట్ర స్థాయిలో, జాతీయ స్థాయిలో అనేక అవార్డులను గెలుచుకున్నాడు. మొదటిసారిగా విత్తన రహిత ద్రాక్షను ఇతనే పండించాడు.

## జననం - విద్యాభ్యాసం
వెంకట్ రెడ్డి 1950, డిసెంబరు 22న ముత్యంరెడ్డి, సత్యమ్మ దంపతులకు మేడ్చల్ జిల్లా, అల్వాల్ లో జన్మించాడు. ముగ్గురు సోదరులు, ఇద్దరు సోదరీమణులలో వెంకట్ రెడ్డి రెండవవాడు. సికింద్రాబాదు ఇంగ్లీష్ మాధ్యమంలో పియుసి (ప్రీ-యూనివర్శిటీ కోర్సు లేదా 12వ తరగతి)లో ఉత్తీర్ణత సాధించి, ఆ తరువాత చదువు ఆపేశాడు.

## సేంద్రీయ వ్యవసాయ పద్ధతులు
చెట్టు ఆకులను ఎరువుగా ఉపయోగించి వరి, గోధుమ, ద్రాక్ష పంటల దిగుబడి రెట్టింపు చేశాడు. సేంద్రియ విధానాలను పాటించి, అధిక దిగుబడులను సాధించిన వెంకటరెడ్డి, ప్రపంచ మేధోహక్కుల సంస్థ (వైపో)ను మెప్పించి 2008లో 28 ఐరోపా దేశాల్లో పేటెంట్లు పొందాడు. పంజాబ్, హరియాణా రాష్ట్రాలలోని రైతులు ఈ విధానాన్ని పాటించి గోధుమ పంటకు అధిక దిగుబడులను సాధించారు.

## గుర్తింపులు
# అమెరికా మాజీ అధ్యక్షుడు జార్జి బుష్‌ హైదరాబాద్‌ సందర్శనకు వచ్చినప్పుడు వెంకట్ రెడ్డితో మాట్లాడాడు.
# వ్యవసాయ శాస్త్ర వేత్తలు నార్మన్ బోర్లాగ్, ఎం.ఎస్.స్వామినాథన్లు వెంకటరెడ్డి వ్యవసాయంలో అనుసరిస్తున్న మెళకువలను అడిగి తెలుసుకున్నారు.
# ఆంధ్రపదేశ్‌ ద్రాక్ష రైతు అభివృద్ధి సంఘం అధ్యక్షుడిగా, జాతీయ పరిశోధన సంస్థ పుణే విభాగంలో సభ్యుడిగా ఉన్నాడు.

## పురస్కారాలు
* పద్మశ్రీ పురస్కారం - భారత ప్రభుత్వం, (పద్మ పురస్కార గ్రహీతల జాబితా - 2020), 2020 జనవరి 26
* ఆదర్శ రైతు పురస్కారం, 2006 
* ద్రాక్షరత్న అవార్డు - ఆంధ్రప్రదేశ్ ప్రభుత్వం, 1990

## మూలాలు

వర్గం:1950 జననాలు
వర్గం:జీవిస్తున్న ప్రజలు
వర్గం:తెలంగాణ వ్యక్తులు
వర్గం:పద్మశ్రీ పురస్కారం పొందిన తెలంగాణ వ్యక్తులు
30 రోజుల్లో ప్రేమించటం ఎలా (సినిమా)

**30 రోజుల్లో ప్రేమించటం ఎలా**, ప్రదీప్ మాచిరాజు, అమృత అయ్యర్ నటించగా, మున్నా ధూళిపూడి తొలిసారిగా దర్శకత్వం వహించిన 2021 భారతీయ తెలుగు రొమాన్స్ చిత్రం. పునర్జన్మ, శరీరాల మార్పిడి అనే ఇతివృత్తం ఆధారంగా ఈ చిత్రం ఉంటుంది. ఈ సినిమా 29 జనవరి 2021న విడుదల కాగా, అమెజాన్ ప్రైమ్ లో 23 మే 2021న విడుదలైంది.

## కథ
వైజాగ్‌లో ఓ కాలేజీలో ఇంజనీరింగ్‌ చదివే అల్లరి స్టూడెంట్‌ అర్జున్ ‌(ప్రదీప్‌ మాచిరాజు). చదువంటే అంతగా ఇష్టం ఉండదు కానీ బాక్సింగ్‌ అంటే ప్రాణం. అదే కాలేజీలో కొత్తగా చేరిన విద్యార్థిని అక్షర (అమృతా అయ్యర్‌). అమృతకి, అర్జున్‌కి అసలే పడదు. ఒకరినొకరు ద్వేషించుకుంటూ ఉంటారు. అనుకోకుండా వీరిద్దరు స్నేహితులతో కలిసి విహారయాత్రకు వెళ్లాల్సి వస్తుంది. అక్కడ వీరిద్దరికి ఓ పెద్ద సమస్య ఎదురువుతోంది. ఆ సమస్యకు పరిష్కారమేంటో స్వామిజీ (శుభలేక సుధాకర్‌) చెప్తాడు. దీంతో వీరిద్దరు ఇష్టంలేకున్నా 30 రోజుల్లో ప్రేమించుకోవాల్సి వస్తోంది. అసలు వీరిద్దరికి ఎదురైన సమస్య ఏంటి? వీరిజీవితాలకు, స్వామీజికి సంబంధం ఏంటి? అనేదే మిగతా కథ.

## తారాగణం

* ప్రదీప్ మాచిరాజు అర్జున్, అబ్బాయిగారు గా ద్విపాత్రాభినయం
* అక్షర, అమ్మాయిగారు ద్విపాత్రాభినయంలో అమృత అయ్యర్
* స్వామీజీగా శుభలేఖ సుధాకర్
* అర్జున్ తండ్రిగా నారిపెద్ది శివన్నారాయణ
* అర్జున్ తల్లిగా హేమ
* అక్షర తండ్రిగా పోసాని కృష్ణ మురళి
* అక్షర సోదరిగా శరణ్య ప్రదీప్
* అర్జున్ స్నేహితుడు నాగార్జునగా హర్ష చెముడు
* అర్జున్ స్నేహితుడిగా హైపర్ ఆది
* భద్రమ్, అర్జున్ స్నేహితుడు
* అక్షర స్నేహితురాలిగా శ్రుతి 

## నిర్మాణం
దర్శకుడు మున్నా, పదవీరన్ పాటను చూసిన తర్వాత అమృతా అయ్యర్ ఈ చిత్రంలో పాత్ర పోషించడానికి సంతకం చేశారు. ఈ చిత్రాన్ని గతంలో కేరతం, అందమైన మనసులో నిర్మించిన ఎస్.వి.బాబు నిర్మించారు. ఈ చిత్రాన్ని రాజమండ్రి, కేరళలో చిత్రీకరించారు. ఈ చిత్రం ఉగాదికి 2020 లో విడుదల కావాల్సి ఉంది, కాని కొవిడ్-19 మహమ్మారి కారణంగా వాయిదా పడింది.

## సౌండ్‌ట్రాక్
ఈ చిత్రం  సౌండ్ ట్రాక్‌లో మూడు పాటలు ఉన్నాయి, ఇవి లహరి మ్యూజిక్ లేబుల్ ద్వారా విడుదలయ్యాయి. "నీలి నీలి ఆకాశం" పాట తెలుగు సంగీతంలో అతిపెద్ద విజయాలలో ఒకటిగా నిలిచింది. ఇది తెలుగు మ్యూజిక్ చార్టులలో అగ్రస్థానంలో ఉంది. విడుదలకు ముందే ఈ చిత్రం  ప్రమోషన్లను హైప్ చేసింది. ఈ చిత్రం లో అన్ని పాటలను అనుప్ రూబెన్స్ స్వరపరిచాడు.

## మూలాలు
ఇంట్లో దెయ్యం నాకేం భయం

**ఇంట్లో దెయ్యం నాకేం భయం** 2016, డిసెంబరు 30న విడుదలైన తెలుగు భయానక చలనచిత్రం. శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకంపై బివిఎస్ఎన్ ప్రసాద్ నిర్మాణ సారథ్యంలో జి. నాగేశ్వరరెడ్డి దర్శకత్వం వహించిన ఈ చిత్రంలో అల్లరి నరేష్, కృతిక జయకుమార్, మౌర్యాని, రాజేంద్ర ప్రసాద్ ప్రధాన పాత్రల్లో నటించగా, సాయి కార్తీక్ సంగీతం అందించాడు.

## కథా సారాంశం
నరేష్ (అల్లరి నరేష్) బ్యాండ్ మేళం ట్రూపుకి యజమాని. మొదటి చూపులోనే ఇందుమతి (కృతిక జయకుమార్)ను ఇష్టపడిన నరేష్, ఆమె కష్టాల్లో ఉన్నదని తెలిసి ఆమెకు సహాయంచేసి అప్పుల్లో ఇరుక్కుంటాడు. ఇదే సమయంలో రాజేంద్ర ప్రసాద్ ఇంట్లోవున్న దెయ్యం, ఆ ఇంట్లో జరగాల్సిన పెళ్లిని ఆపేస్తుంటుంది. ఆ విషయం తెలుసుకున్న నరేష్ ఆ దెయ్యాన్ని తరిమేయడంకోసం 10 లక్షల రూపాయల కాంట్రాక్ట్ కుదుర్చుకుని ఆ ఇంట్లోకి వెళ్ళి స్నేహితులతో సహా ఇరుక్కుపోతాడు. తన మరదలు స్వప్న దెయ్యంగా మారిందని నరేష్ తెలుసుకుంటాడు. ఆ దెయ్యం వల్ల తన ప్రేమనే వదులుకోవాల్సి పరిస్థితి తలెత్తుతుంది. అలాంటి పరిస్థితుల్లో ఉన్న నరేష్ ఎలాంటి ఇబ్బందులు పడ్డాడు, అసలు స్వప్న దెయ్యంగా ఎందుకు మారింది, తన ప్రేమ ఫలించిందా లేదా అన్నది మిగతా కథ.

## నటవర్గం

* అల్లరి నరేష్ (నరేష్)
* కృతిక జయకుమార్ (ఇందుమతి)
* మౌర్యాని (స్వప్న)
* రాజేంద్ర ప్రసాద్ (గోపాలకృష్ణ) 
* బ్రహ్మానందం (సిఐ బాలాజీ)
* జయప్రకాష్ రెడ్డి
* చలపతిరావు తమ్మారెడ్డి (చలపతి) 
* ప్రభాస్ శ్రీను (శ్రీను)
* షకలక శంకర్
* చమ్మక్ చంద్ర
* గిరిధర్
* అనంత్ బాబు
* కాదంబరి కిరణ్ 
* అమిత్ (అమిత్) 
* ప్రభాకర్ (విజర్డ్) 
* టార్జాన్ (కరుణ)
* ధన్‌రాజ్
* ప్రగతి (గోపాలకృష్ణ భార్య)
* సన
* రజిత (కానిస్టేబుల్ మణి)
* మీనా (ఇందుమతి తల్లి)
* అపూర్వ (సలోని)
* జయవాణి

## సాంకేతికవర్గం
* కథ, చిత్రానువాదం, దర్శకత్వం: జి. నాగేశ్వరరెడ్డి
* నిర్మాత: బివిఎస్ఎన్ ప్రసాద్
* మాటలు: డైమండ్ రత్నబాబు
* సంగీతం: సాయి కార్తీక్
* ఛాయాగ్రహణం: దాశరథి సివేంద్ర
* కూర్పు: కోటగిరి వెంకటేశ్వరరావు
* కళ: నారాయణరెడ్డి
* నృత్యం: రాజు సుందరం, గణేష్, దినేష్
* పోరాటాలు: సుంకర రామ్
* పాటలు: భాస్కరభట్ల రవికుమార్, రవి ములకలపల్లి, చిలక రెక్క గణేష్
* గానం: సింహ, ధనుంజయ్; రేవంత్, సాయి చరణ్, సాయి గీతిక, సాయి శిల్ప, హరిణి ఇవటూరు, దివిజ కార్తీక్
* నిర్మాణ సంస్థ: శ్రీ వెంకటేశ్వర సినీ చిత్ర

## పాటలు

సాయి కార్తీక్ సంగీతం అందించిన ఈ చిత్రంలోని పాటలు జంగ్లీ ఆడియో ద్వారా విడుదలయ్యాయి.

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:తెలుగు భయానక సినిమాలు
వర్గం:అల్లరి నరేష్ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:చలపతి రావు నటించిన సినిమాలు
B

**B** లేదా **b** అనేది ఆంగ్ల అక్షరమాల యొక్క రెండవ అక్షరం. పలుకునపుడు "బి" అని పలికినప్పటికి వ్రాసేటప్పుడు "B"ను పెద్ద అక్షరంగాను, "b"ను చిన్న అక్షరంగాను సూచిస్తారు.

## వాడుక

* బింగో ఆటలో, B అనేది ఒక కాలం.
* వైద్యంలో, B అనేది మానవ రక్త వర్గాలలో ఒకటి.
* రసాయన శాస్త్రంలో, B అనేది బోరాన్‌కు రసాయన చిహ్నం.
* కణ భౌతిక శాస్త్రంలో, b అనేది దిగువ క్వార్క్‌కు చిహ్నం
* రవాణాలో, B అనేది బెల్జియం యొక్క వాహన రిజిస్ట్రేషన్ ప్లేట్
* సంగీతంలో, B అనేది కొన్నిసార్లు "Si" లేదా "Ti" అని పిలువబడే ఒక నోట్
* విద్యలో, B అనేది ఉత్తీర్ణత గ్రేడ్, సాధారణంగా 80-70 మార్కుల చుట్టూ ఉంటుంది
* న్యూయార్క్ స్టాక్ ఎక్స్ఛేంజ్‌లో, B అనేది బార్న్స్ గ్రూప్‌కు చిహ్నం
* ఇంటర్నెట్‌లో, B (లేదా /b/) అనేది అనామక పోస్ట్‌లను అనుమతించే అనేక ఇమేజ్ బోర్డులలో ఏదైనా

## ఇవి కూడా చూడండి

 
వర్గం:లాటిన్ అక్షరమాల
ఆదిలాబాద్ పురపాలకసంఘం

ఆదిలాబాద్ పురపాలక సంఘం తెలంగాణ రాష్ట్రంలోని ఆదిలాబాద్ జిల్లాకు చెందిన స్థానిక స్వపరిపాలన సంస్థ. ఇది మొదటి తరగతికి చెందిన మునిసిపాలిటీ  ఆదిలాబాద్ పట్టణం జిల్లా పరిపాలనా కేంద్రం.

## గణాంకాలు
2011 భారత జనగణన గణాంకాల ప్రకారం ఆదిలాబాద్ మునిసిపాలిటీలో 117,167 జనాభాతో 20.76 చ.కి.లో విస్తరించి ఉంది.పట్టణంలో మగవారి సంఖ్య 59,448, మహిళలు సంఖ్య 57,719.  మొత్తం జనాభాలో 0-6 సంవత్సరాల వయస్సు గల పిల్లల సంఖ్య 12993. ఇది ఆదిలాబాద్ మండలం మొత్తం జనాభాలో 11.09%. ఆదిలాబాద్ మునిసిపాలిటీలో ఆడ వారి నిష్పత్తి రాష్ట్ర సగటు 993కు వ్యతిరేకంగా 971గా ఉంది. అంతేకాక ఆదిలాబాద్‌లో బాలల నిష్పత్తి 932 గా ఉంది,అప్పటి ఆంధ్రప్రదేశ్ రాష్ట్ర సగటు 939 తో పోలిస్తే. ఆదిలాబాద్ నగర అక్షరాస్యత రాష్ట్ర సగటు 67.02% కన్నా 78.74% ఎక్కువ. ఆదిలాబాద్‌లో పురుషుల అక్షరాస్యత 85.84% కాగా, మహిళా అక్షరాస్యత రేటు 71.46%.వీటికి మంచినీటి సరఫరా, మురుగునీటి పారుదల సౌకర్యాలు వంటి ప్రాథమిక సౌకర్యాలను సమకూరుస్తుంది. మున్సిపాలిటీ పరిధిలోని రహదారులను నిర్మించడానికి, నిర్వహణ బాధ్యతలను నిర్వర్తించటానికి దాని పరిధిలోకి వచ్చే ఆస్తులపై పన్ను విధించే అధికారం పురపాలక సంఘానికి చట్టం ద్వారా అధికారాలు సంక్రమించబడ్డాయి.

పురపాలక సంఘంలో మొత్తం 26,047 ఇళ్లు, 36 ఎన్నికల వార్డులు, నాలుగు రెవెన్యూ వార్డులు ఉన్నాయి. 2011 జనాభా లెక్కల ప్రకారం 60%లో 30 నోటిఫైడ్, 05 నోటిఫైడ్ మురికివాడలు 274 కి.మీటర్ల పొడవు కలిగిన కచ్చా, పక్కా రోడ్లు,212 కి.మీటర్లు పొడవు కలిగిన కచ్చా, పక్కా మురుగు నీటి పారుదల కాలువలు ఉన్నాయి.

2026లో జరిగిన పురపాలక ఎన్నికలలో గెలిచిన అభ్యర్థుల జాబితా.

## మూలాలు

## వెలుపలి లంకెలు

వర్గం:ఆదిలాబాద్ జిల్లా పురపాలక సంఘాలు
పీర్జాదిగూడ నగరపాలక సంస్థ

**పీర్జాదిగూడ నగరపాలక సంస్థ,** మేడ్చెల్ మల్కాజ్‌గిరి జిల్లాకు చెందిన నగరపాలక సంస్ధ.ఇది పీర్జాదిగూడ పట్టణం పరిపాలనా నిర్వహణ బాధ్యత నిర్వహించే పౌర సంస్థ. దీని ముఖ్య పట్టణం పీర్జాదిగూడ. ఇది నగరపాలక సంస్థగా ఏర్పడకముందు ఇది పురపాలక సంఘంగా 2016 ఏప్రిల్ 11 న పీర్జాదిగూడతో కలుపుకొని మూడు గ్రామ పంచాయితీల విలీనంతో పురపాలక సంఘంగా ఏర్పడింది.  పురపాలకసంఘంగా ఏర్పడినప్పుడు 2011 జనాభా లెక్కల ప్రకారం పీర్జాదిగూడ జనాభా మొత్తం 51,689. విలీనం మేడిపల్లి, పర్వతాపూర్ గ్రామ పంచాయితీల జనాభాతో కలుపుకొని పట్టణ జనాభా మొత్తం 75,000. పట్టణ స్థానిక సంస్థ వైశాల్యం 10.5 చ.కి. కలిగిఉంది. పురపాలక సంఘంలో మొత్తం ఇళ్లు 23,300. భౌగోళికంగా పీర్జాదిగూడ మునిసిపాలిటీ 17.3974308, అక్షాంశం 17.3974308 రేఖాంశంలో ఉంది.

## జనాభా గణాంకాలు

* 2011 భారత జనగణన గణాంకాల ప్రకారం 12108 ఇళ్లతో, 51689 జనాభాతో 10.05 చ.కి.లో విస్తరించి ఉంది.పురుషులు సంఖ్య 26335 స్త్రీల సంఖ్య 25349 
* 2001 భారత జనగణన గణాంకాల ప్రకారం 19643 జనాభాతో 10.05 చ.కి.లో విస్తరించి ఉంది. పురుషులు సంఖ్య 10085 స్త్రీల సంఖ్య 9558

## వార్డులు సంఖ్య
2020 సాధారణ ఎన్నికలకు నగరపాలక సంఘం లోగడ ఉన్న 21 వార్డులను 26 వార్డులుగా విభజించారు.

## మేయర్ , డిప్యూటీ మేయర్
2020 లో జరిగిన సాధారణ ఎన్నికలలో మేయరు (యు ఆర్ జి) పదవికి తెలంగాణ రాష్ట్ర సమితికి చెందిన జక్కా వెంకటరెడ్డి ఎన్నికయ్యాడు.అలాగే డిప్యూటీ మేయరు (యు.ఆర్ పదవికి తెలంగాణ రాష్ట్ర సమితికి చెందిన కుర్రా శివకుమార్ గౌడ్ ఎన్నికయ్యాడు.

## నగర కార్పోరేటర్లు
2020లో జరిగిన సాధారణ ఎన్నికలలో నగరపాలక సంస్థ పరిధిలోని 26 వార్డులుకుఈ దిగువవారు కార్పోరేటర్లుగా ఎన్నికైయ్యారు.

# జక్కా వెంకటరెడ్డి 
# కేతావత్ సుభాష్
# బత్తినేని శారద
# యశరాం మహేశ్వరి
# బడిగే స్వాతిగౌడ్
# కొల్తూరి మహేష్
# మాడుగుల చంద్రకళ
#లేతాకుల మాధవి
# బాచ రాజు
# వీరమల్ల సుమలత
# మద్ది యోగేంద్రరెడ్డి
# అమర్ సింగ్
# తూముకుంట్ల ప్రసన్నలక్ష్మి
# పాశం శశిరేఖ
# బండారి మంజుల
# బండి రమ్య
# కుర్రా శివకుమార్ గౌడ్ (డిప్యూటీ మేయరు)
# కుర్రా శాలిని
# అలువాల సరిత
# కౌడే పోచయ్య
# పిట్టల మల్లేష్
# భీంరెడ్డి నవీన్ రెడ్డి
# నారపల్లి మధుసూదన రెడ్డి
# వై.అనంతరెడ్డి
# దొంతిరి హరి శంకర్ రెడ్డి
# పప్పుల రాజేశ్వరి

## మూలాలు

## వెలుపలి లంకెలు

వర్గం:తెలంగాణ నగర పాలక సంస్థలు
నందికొండ పురపాలకసంఘం

thumb|250x250px|నాగార్జున సాగర్ డామ్.నందికొండ
**నందికొండ పురపాలక సంఘం**, తెలంగాణ రాష్ట్రంలోని నల్గొండ జిల్లాకు చెందిన స్థానిక స్వపరిపాలన సంస్థ. ఇది ఇంతకుముందు నాగార్జున సాగర్ ఆనకట్ట ఎడమవైపున ఉన్నహిల్‌కాలనీ, పైలాన్‌కాలనీ అనే పేర్లుతో కలిగిన ప్రాంతాలుగా ఉండేది. పురపాలక సంఘం ఏర్పడకుముందు నాగార్జునసాగర్‌ ప్రాజెక్టు నిర్మించిననాటినుండి హిల్‌కాలనీ, పైలాన్‌కాలనీల నిర్వహణ బాధ్యతను, ఇన్నాళ్లూ ప్రాజెక్టు నిర్వహణ నిధులతోనే ఎన్.సి.పి. అధికారులు నిర్వర్తించారు.

## చరిత్ర
ఈ ప్రాంతం బౌద్ధ మతం ప్రభావానికి పేరుగాంచింది.ఉభయ తెలుగు రాష్టాలలో అత్యంత ప్రాచుర్యం పొందిన పర్యాటక ప్రదేశాలలో నాగార్జునసాగర్ ఆనకట్ట ఒకటి. ఈ ప్రాంతం నిర్వహణ అంతకుముందు నాగార్జున సాగర్ ప్రాజెక్ట్ డ్యామ్ అథారిటీ క్రింద ఉంది. కానీ తరువాత రాష్ట్రంలో కొత్త మునిసిపాలిటీలను ఏర్పాటు చేస్తున్నట్లు ప్రకటించిన తరువాత, ఇది మునిసిపాలిటీగా మారింది.నాగార్జునసాగర్‌ ప్రాజెక్టు నిర్మాణ సమయంలో ఇంజనీరుల, ఉద్యోగులు, కాంట్రాక్టర్లు, కూలీలు నివాసముండేందుకుగాను తాత్కాలికంగా హిల్‌కాలనీ, పైలాన్‌కాలనీ, రైట్‌బ్యాంకు కాలనీలను ఏర్పాటు చేయబడ్డాయి. ఆంధ్రప్రదేశ్‌ రాష్ట్రం నుంచి తెలంగాణ విడిపోయిన సమయంలో రైట్‌బ్యాంక్‌ కాలనీ ఆంధ్రప్రదేశ్‌లోకి వెళ్లింది.హిల్‌కాలనీ, పైలాన్‌కాలనీలు రెండు తెలంగాణలో పరిధిలోకి వచ్చాయి.ఇది నాగార్జునసాగర్ శాసనసభ నియోజకవర్గం, నల్గొండ లోక్‌సభ నియోజకవర్గం పరిధిలో ఉంది.

## పురపాలక సంఘ కొత్త కార్యాలయం
నూతనంగా నిర్మించిన పురపాలక సంఘం కార్యాలయ భవనాన్ని ఇంధన శాఖా మంత్రి జి, జగదీశ్వరరెడ్డిచే ప్రారంభంచబడింది.

## అభివృద్ధి పనులు
నందికొండ పురపాలక పరిధిలో 28కోట్ల రూపాయలతో నిర్మించనున్న వివిధ అభివృద్ధి పనులకు 2022 మే 14న తెలంగాణ రాష్ట్ర ఐటి, పురపాలక శాఖ, పరిశ్రమల శాఖామంత్రి కేటీఆర్ శంకుస్థాపన చేశాడు. ఇందులో 8 కోట్ల రూపాయలతో రోడ్ల విస్తరణ (ఇరువైపుల మోరీలు, సెంట్రల్ లైటింగ్), 1 కోటి రూపాయలతో డిజిటల్ లైబ్రరీ, పైలాన్‌కాలనీలో 1 కోటి రూపాయలతో ఆధునిక బస్టాండ్, 1 కోటి 50 లక్షల రూపాయలతో ఇంటిగ్రేటెడ్ కాంప్లెక్స్, 4 కోట్ల 50 లక్షల రూపాయలతో 600 మంది కూర్చునేలా ఆడిటోరియం, 9 కోట్ల రూపాయలతో సిసి రోడ్లు, హిల్‌కాలనీలో 9 కోట్ల రూపాయలతో మహిళలకోసం వెజ్-నాన్ వెజ్ మార్కెట్, 1 కోటి రూపాయలతో వైకుంఠధామాలు ఏర్పాటు చేయనున్నారు. ఈ కార్యక్రమంలో తెలంగాణ రాష్ట్ర శాసనమండలి చైర్మన్ గుత్తా సుఖేందర్ రెడ్డి, రాష్ట్ర విద్యుత్ శాఖామంత్రి జి. జగదీష్ రెడ్డి, పర్యాటక సాంస్కృతిక శాఖామంత్రి వి. శ్రీనివాస్ గౌడ్, ఎమ్మెల్సీ పల్లా రాజేశ్వర్ రెడ్డి, ఎమ్మల్సీ ఎంసి కోటిరెడ్డి, నాగార్జునసాగర్ ఎమ్మెల్యే నోముల భగత్, తుంగతుర్తి ఎమ్మెల్యే గాదరి కిశోర్ కుమార్, మిర్యాలగూడ ఎమ్మెల్యే నల్లమోతు భాస్కర్‌రావు, దేవరకొండ ఎమ్మెల్యే రమావత్ రవీంద్ర కుమార్, ఎమ్మెల్సీ తక్కెళ్లపల్లి రవీందర్ రావు తదితరులు పాల్గొన్నారు.

## ఎన్నికల వార్డులు
పురపాలక సంఘం పరిధిని 12 ఎన్నికల వార్డులుగా విభజించబడ్డాయి.

## ఇవి కూడా చూడండి

* నాగార్జునసాగర్
* నాగార్జునసాగర్ నుంచి శ్రీశైలం విహార యాత్ర
* నాగార్జునసాగర్ టెయిల్ పాండ్

## మూలాలు

## వెలుపలి లంకెలు

వర్గం:నల్గొండ జిల్లా పురపాలక సంఘాలు